Document ID: 32005R1332

Title and Content:
ΚΑΝΟΝΙΣΜΌΣ (ΕΚ) αριθ. 1332/2005 ΤΗΣ ΕΠΙΤΡΟΠΉΣ, της 9ης Αυγούστου 2005, σχετικά με την τροποποίηση του κανονισμού (ΕΚ) αριθ. 338/97 του Συμβουλίου για την προστασία των ειδών άγριας πανίδας και χλωρίδας με τον έλεγχο του εμπορίου τους Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 338/97 του Συμβουλίου, της 9 Δεκεμβρίου 1996, για την προστασία των ειδών της άγριας πανίδας και χλωρίδας με τον έλεγχο του εμπορίου τους (1), και ιδίως το άρθρο 19 παράγραφος 3, Εκτιμώντας τα ακόλουθα: (1) Κατά τη δέκατη τρίτη συνεδρίαση της συνδιάσκεψης των συμβαλλόμενων μερών της σύμβασης για το διεθνές εμπόριο των ειδών άγριας πανίδας και χλωρίδας που απειλούνται με εξαφάνιση (CITES - Convention on International Trade in Endangered Species of Wild Fauna and Flora) (εφεξής «η σύμβαση»), η οποία έλαβε χώρα στη Μπανγκόκ της Ταϊλάνδης τον Οκτώβριο του 2004, έγιναν ορισμένες τροποποιήσεις στα προσαρτήματα της σύμβασης. (2) Τα είδη Orcaella brevirostris, Cacatua sulphurea, Amazona finschi, Pyxis arachnoides και Chrysalidocarpus decipiens μεταφέρθηκαν από το προσάρτημα II της σύμβασης στο προσάρτημα I. (3) Τα είδη Haliaeetus leucocephalus, Cattleya trianaei and Vanda coerulea, ο πληθυσμός της Σουαζιλάνδης του Ceratotherium simum simum (με αποκλειστικό σκοπό να επιτραπεί το διεθνές εμπόριο κυνηγητικών τρόπαιων και ζώντων ζώων προς ενδεδειγμένους και παραδεκτούς προορισμούς), ο πληθυσμός της Κούβας του Crocodylus acutus και ο πληθυσμός της Ναμίμπιας του Crocodylus niloticus μεταφέρθηκαν από το προσάρτημα I της σύμβασης στο προσάρτημα ΙΙ. (4) Τα σχόλια των καταλόγων του προσαρτήματος ΙΙ της σύμβασης των ειδών Loxodonta africana (πληθυσμοί της Ναμίμπιας και της Νότιας Αφρικής), Euphorbia spp., Orchidaceae, Cistanche deserticola και Taxus wallichiana τροποποιήθηκαν. (5) Τα είδη Malayemis subtrijuga, Notochelys platynota, Amyda cartilaginea, Carettochelys insculpta, Chelodina mccordi, Uroplatus spp., Carcharodon carcharias (επί του παρόντος περιλαμβάνονται στο προσάρτημα III), Cheilinus undulatus, Lithophaga lithophaga, Hoodia spp., Taxus chinensis, T. cuspidata, T. fuana, T. sumatrana), Aquilaria spp. (εκτός από το A. malaccensis, που είχε ήδη συμπεριληφθεί στο προσάρτημα ΙΙ), Gyrinops spp και Gonystylus spp. (προηγουμένως είχε συμπεριληφθεί στο προσάρτημα III) είχαν συμπεριληφθεί στο προσάρτημα II της σύμβασης. (6) Το είδος Agapornis roseicollis διαγράφηκε από το προσάρτημα II της σύμβασης. (7) Ύστερα από τη δέκατη τρίτη συνεδρίαση της συνδιάσκεψης των συμβαλλόμενων μερών της σύμβασης, οι πληθυσμοί της Κίνας των ειδών Chinemys megalocephala, C. nigricans, C. reevesii, Geoemyda spengleri, Mauremys iversoni, M. pritchardi, Ocadia glyhpistoma, O. philippeni, O. sinensis, Sacalia bealei, S. pseudocellata, S. quadriocellata, Palea steindachneri, Pelodiscus axenaria, P. maackii, P. parviformis, P. sinensis και Rafetus swinhoei προστέθηκαν στο προσάρτημα III της σύμβασης, ύστερα από αίτηση της Κίνας. (8) Τα κράτη μέλη δεν διατύπωσαν επιφυλάξεις για καμία από τις εν λόγω τροποποιήσεις. (9) Η δέκατη τρίτη συνεδρίαση της συνδιάσκεψης των συμβαλλόμενων μερών της σύμβασης ενέκρινε επίσης νέες ταξινομικές αναφορές οι οποίες απαιτούν τη μετονομασία και την εκ νέου ταξινόμηση ορισμένων ειδών που περιλαμβάνονται στα προσαρτήματα της σύμβασης. (10) Κατά συνέπεια, οι τροποποιήσεις των προσαρτημάτων Ι, ΙΙ και ΙΙΙ της σύμβασης καθιστούν αναγκαίες τις τροποποιήσεις των παραρτημάτων Α, Β, και Γ του παραρτήματος του κανονισμού (ΕΚ) αριθ. 338/97. (11) Παρά το γεγονός ότι το είδος Haliaeetus leucocephalus μεταφέρθηκε στο προσάρτημα II της σύμβασης, το άρθρο 6 παράγραφος 1 της οδηγίας 79/409/EΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (2), αιτιολογεί την παραμονή τους στο παράρτημα A του παραρτήματος του κανονισμού (ΕΚ) αριθ. 338/97. (12) Σύμφωνα με τις απαιτήσεις του άρθρου 12 παράγραφος 2 της οδηγίας 92/43/ΕΟΚ του Συμβουλίου, της 21ης Μαϊου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (3), το Orcaella brevirostris περιλαμβάνεται ήδη στο παράρτημα A του παραρτήματος του κανονισμού (ΕΚ) αριθ. 338/97. (13) Τα είδη Arisaema jacquemontii, A. speciosum, A. triphyllum, Biaris davisii ssp. davisii, Othonna armiana, O. euphorbioides, O. lobata, Adenia fruticosa, A. spinosa, Ceraria gariepina, C. longipedunculata, C. namaquensis, C. pygmaea, C. schaeferi, Trillium catesbaei, T. cernuum, T. flexipes, T. grandiflorum, T. luteum, T. recurvatum και T. undulatum -τα οποία επί του παρόντος περιλαμβάνονται όλα στο παράρτημα Δ του παραρτήματος του κανονισμού (ΕΚ) αριθ. 338/97- δεν εισάγονται στην Κοινότητα σε αριθμούς που να δικαιολογούν παρακολούθηση. Τα εν λόγω είδη πρέπει να διαγραφούν από το παράρτημα Δ. (14) Επιπλέον, το Selaginella lepidophylla, που δεν περιλαμβάνεται επί του παρόντος στα παραρτήματα A, B, Γ ή Δ του παραρτήματος του κανονισμού (ΕΚ) αριθ. 338/97, εισάγεται στην Κοινότητα σε τέτοιους αριθμούς που να δικαιολογούν παρακολούθηση. Το είδος αυτό πρέπει συνεπώς να συμπεριληφθεί στο παράρτημα Δ του παραρτήματος του κανονισμού (ΕΚ) αριθ. 338/97. (15) Η φύση του εμπορίου του Harpagophytum spp., που περιλαμβάνεται επί του παρόντος στο παράρτημα Δ του παραρτήματος του κανονισμού (ΕΚ) αριθ. 338/97 είναι τέτοια ώστε το εμπόριο φυτικών υπολειμμάτων και ζώντων φυτών να δικαιολογεί παρακολούθηση. Η ταξινόμηση του γένους αυτού πρέπει συνεπώς να τροποποιηθεί με την προσθήκη σχολίου προς το σκοπό αυτό. (16) Λόγω του εύρους των τροποποιήσεων, για λόγους σαφήνειας, είναι σκόπιμο να αντικατασταθεί το σύνολο του παραρτήματος του κανονισμού (EΚ) αριθ. 338/97. (17) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής εμπορίου ειδών άγριας πανίδας και χλωρίδας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα του κανονισμού (ΕΚ) αριθ. 338/97 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 9 Αυγούστου 2005.

Classification Labels:
103
100
99

Label Descriptions:
{"103": "Προστασία του περιβάλλοντος", "100": "Περιβαλλοντική πολιτική", "99": "ΠΕΡΙΒΑΛΛΟΝ"}

EuroVoc IDs (Original): 13
2825
3584
2487
3150

EuroVoc IDs (Expanded): 13
2825
3584
2487
3150

Dataset Source: meu

Split: train